Die seeboontjie (Entada rheedii Spreng.) is 'n rankplant wat groot peulvrugte dra wat bestand is teen seewater. Dié peule versprei deur op die oseaan se golwe te dryf. Dit is inheems aan Suid-Afrika (veral KwaZulu-Natal) maar dit het 'n groot paleotropiese voorkomsgebied. Op die SANBI-rooilys word dit as 'veilig' gelys. Dit is 'n plant wat taamlik groot kan word. Die ranke kan tot 120 m lank en aan hulle basis tot 40 cm in deursnee word. Die ranke kan deur die boomkroon van die een boom op die ander kruip. Die peule is ook groot, hulle kan 200 cm lank en 15 cm breed word. Die sade word gekook om die saponiene te vernietig en geëet. Die gedroogde blare word gerook en soms ook die ongekookte sade geëet om lewendige drome op te roep. Die spesiesnaam rheedii word soms ook as rheedei gespel en verwys na die Nederlandse plantkundige Hendrik van Rheede. Rank Saad Kiem blare blomme peulvrug "SANBI-rooilys" (in Engels). Geargiveer vanaf die oorspronklike op 20 September 2015. Useful tropical plants.